text: Nordmænd køber danske sommerhuse
  16 oktober 2012 kl. 08.07
  Udlændinge må ikke købe sommerhuse i Danmark. Det gælder dog ikke nordmænd, som i stigende omfang køber danske sommer huse.
  Udlændinge må ikke købe fast ejendom i Danmark.
  Reglen gælder imidlertid ikke, hvis man har "en ganske særlig stærk tilknytning til Danmark".
  362 nordmænd har indtil videre søgt om tilladelse til at købe sommerhus i Danmark. 283 af dem fik lov.
  Ca. 100.000 nordmænd opfylder reglerne, skriver den norske avis VG.
  Sommerhuse i Danmark er væsentligt billigere end sommerhuse i Norge.
  Et sommerhus nær kysten er således ca. en million billigere i Danmark end i Norge. Og nordmænd elsker at holde ferie i Danmark, skriver VG.
  For at en nordmand skal have lov til at købe et sommerhus i Danmark, skal han/hun have familiemæssig tilknytning til landet.
  Også erhvervsmæssig, kulturel og økonomisk tilknytning samt tidligere ophold i Danmark er gyldig grund, skriver VG.
  